**NOTĂ INFORMATIVĂ**

**la proiectul ordinului cu privire la abrogarea documentelor normativ-tehnice în domeniul sistemelor de distribuție a gazelor combustibile naturale**

Întru executarea prevederilor pct. 3 al Hotărîrii Guvernului nr. 552 din 12.07.2017 pentru aprobarea Cerințelor minime de securitate privind exploatarea sistemelor de distribuție a gazelor combustibile naturale (Monitorul Oficial al Republicii Moldova, 2017, nr. 253-264, art. 649), Direcția supravegherea pieței și securitate industrială a revizuit toate documentele normativ-tehnice în domeniul securității industriale, aplicate sistemelor de distribuție a gazelor combustibile naturale. Ca rezultat, s-au identificat 6 documente normativ-tehnice, care sunt conflictuale cu prevederile Hotărîrii Guvernului menționate și astfel este necesar de a le abroga.

Reieşind din cele expuse mai sus, se prezintă spre abrogare documentele normativ-tehnice în domeniul securității industriale, aplicate sistemelor de distribuție a gazelor combustibile naturale, expuse în proiectul de ordin.